| **Audronė Pitrėnienė** |
| --- |
|  |
| Gimė | 1958 m. liepos 21 d. (64 metai)Lenkimai, Skuodo rajonas |
| Sutuoktinis (-ė) | Aurelijus Pitrėnas |
| Vaikai | Tomas Matutis, Aurelijus Pitrėnas |
|  |
| Veikla | pedagogė, politinė bei visuomenės veikėja |
| Partija | 2003 m. Darbo partija |
|  |
| Alma mater | 1984 m. Vilniaus pedagoginis institutas 2004 m. Klaipėdos universitetas |

**Audronė Pitrėnienė** (g. 1958 m. liepos 21 d. Lenkimuose, Skuodo rajonas) – Lietuvos ir Skuodo rajono savivaldybės politinė bei visuomenės veikėja. LR švietimo ir mokslo ministrė (2015–2016 m.).

Biografija
----------

1976 m. baigė Ylakių vidurinę mokyklą. 1984 m. baigė Vilniaus valstybinį pedagoginį institutą, įgijo vidurinės mokyklos biologijos ir žemės ūkio pagrindų mokytojos specialybę.

1984–1986 m. Vilniaus prekybos technikumo (dab. Vilniaus kolegija) dėstytoja. 1986–1988 m. Skuodo rajono Trumplaukės pagrindinės mokyklos, 1988–1998 m. Gėsalų pagrindinės mokyklos direktorė. 1993 m. suteikta 2-oji vadybos kategorija. 1998–1999 m. Mosėdžio vidurinės mokyklos, 1999–2004 m. Skuodo P. Žadeikio gimnazijos direktorė. 2004 m. Klaipėdos universitete baigė edukologiją. 2009–2010 m. – Mosėdžio seniūnijos seniūnė, 2010–2012 m. Skuodo rajono savivaldybės Švietimo skyriaus vyresnioji specialistė.

Nuo 1997 m. – vadybos ekspertė ir Skuodo rajono vadovų atestacinės komisijos narė, dalyvavo vertinant mokyklų vadovų veiklą kvalifikacijos kategorijai įgyti. 1999–2001 m. dirbo bendrojo lavinimo mokyklos vidaus audito metodikos rengimo grupėje, 2002 m. gavo vidaus audito konsultantės pažymėjimą ir pradėjo šią veiklą. 2004 m. gavo mokymo ir mokymosi tobulinimo konsultanto pažymėjimą. Publikacijų bendrojo lavinimo mokyklos audito metodikos, mokytojų kvalifikacijos kėlimo klausimais bendraautorė.

Sutuoktinis Aurelijus Pitrėnas, vaikai – Tomas Matutis ir Aurelijus Pitrėnas.

Politinė ir visuomeninė veikla
------------------------------

2003–2017 m. Darbo partijos narė. 2004–2008 m. LR Seimo narė, išrinkta Skuodo-Mažeikių rinkimų apygardoje Nr. 37. 2005–2006 m. Seimo Švietimo, mokslo ir kultūros komiteto pirmininkė. 2009–2012 m. Lietuvos radijo ir televizijos tarybos narė.

2007 m. (išrinkta, bet mandato atsisakė) ir 2011 m. Skuodo rajono savivaldybės tarybos narė, išsikėlė savarankiškai, bet mandato Vyriausiosios rinkimų komisijos sprendimu neteko, nes kandidato anketoje nurodė einanti pareigas, nesuderinamas su savivaldybės tarybos nario pareigomis, ir apie užimamų pareigų ar mandato atsisakymą nepranešė. 2012–2016 m. LR Seimo narė, Švietimo, mokslo ir kultūros komiteto pirmininkė. 2015–2016 m. – LR švietimo ir mokslo ministrė.

2017 m. Vyriausioji tarnybinės etikos komisija nusprendė, kad A. Pitrėnienė pažeidė Viešųjų ir privačių interesų derinimo valstybinėje tarnyboje įstatymo nuostatas, kai baigusi eiti ministrės pareigas per kelis mėnesius įsidarbino Karaliaus Mindaugo profesinio mokymo centro Palangos skyriuje po to, kai jos teikimu Vyriausybė panaudos teisėmis centrui skyrė beveik 1000 m² patalpų Palangoje. A. Pitrėnienė tvirtino, kad sprendimą apskųs teismui.

Šaltiniai
---------

1. 1 2 3  2012–2016 m. kadencijos Seimo narė
2. ↑  2004–2008 m. kadencijos Seimo narė
3. ↑  2012 m. spalio 14 d. Lietuvos Respublikos Seimo rinkimai
4. ↑  Dėl savivaldybių tarybų narių, netekusių mandatų, ir mandatų naujiems savivaldybių tarybų nariams pripažinimo
5. ↑  „Prisiekė naujoji švietimo ministrė" 2015 m. birželio 2 d. „ELTA"
6. ↑  *„Įstatymus pažeidusi A. Pitrėnienė: manau, vaikai daug ko neteko"*. BNS, 2017 08 02
7. ↑  „*Buvusi ministrė Audronė Pitrėnienė dėl VTEK sprendimo kreipsis į teismą*". „Vakarų Ekspresas", 2017-08-02

  


| Politinis postas |
| --- |
| Prieš tai:**Dainius Pavalkis** | **Lietuvos švietimo ir mokslo ministrė**2015 - 2016 m. | Po to:**Jurgita Petrauskienė** |